smcproject/ml-wiki-sentences huggingface dataset:
ഇതും കാണുക ആന്ധ്രയിലെ മുഖ്യമന്ത്രിമാരുടെ പട്ടിക ഇന്ത്യയിലെ കാബിനറ്റ് സെക്രട്ടറിമാരുടെ പട്ടിക അവലംബം ↑ APonline - History and Culture - History-Post-Independence Era Archived 2013-12-20 at the Wayback Machine .
↑ Indian states after 1947 A-L
എം.കെ. സ്റ്റാലിൻ ഇംഗ്ലീഷ് വിലാസം https://ml.wikipedia.org/wiki/M.
_Stalin
തമിഴ്‌നാടിന്റെ ഇപ്പോഴത്തെ മുഖ്യമന്ത്രിയും ദ്രാവിഡ മുന്നേറ്റ കഴകത്തിന്റെ പ്രസിഡന്റുമാണ് എം.കെ. സ്റ്റാലിൻ എന്ന മുത്തുവേൽ കരുണാനിധി സ്റ്റാലിൻ .
,പലപ്പോഴും അദ്ദേഹത്തിന്റെ ഇനീഷ്യലുകൾ എംകെഎസ് തമിഴ്നാടിന്റെ എട്ടാമത്തെ മുഖ്യമന്ത്രിയാണിദ്ദേഹം.
1996 മുതൽ 2002 വരെ ചെന്നൈ നഗരസഭയുടെ 37-ാമത് മേയറായും 2009 മുതൽ 2011 വരെ തമിഴ്‌നാടിന്റെ ആദ്യത്തെ ഉപമുഖ്യമന്ത്രിയായും പ്രവർത്തിച്ചിട്ടുണ്ട്.
തമിഴ്‌നാടിന്റെ മൂന്നാമത് മുഖ്യമന്ത്രിയും ദ്രാവിഡ മുന്നേറ്റ കഴകത്തിന്റെ പ്രസിഡന്റുമായിരുന്ന എം. കരുണാനിധിയുടെയും ദയാലു അമ്മാളിന്റെയും മകനാണ് സ്റ്റാലിൻ.
മദ്രാസ് സർവകലാശാലയ്ക്കു കീഴിലുള്ള ദ ന്യൂ കോളേജിൽ നിന്നും ചരിത്രത്തിൽ ബിരുദപഠനം പൂർത്തിയാക്കി.
2006-ലെ നിയമസഭാ തിരഞ്ഞെടുപ്പിനു ശേഷം രൂപീകരിച്ച മന്ത്രിസഭയിൽ തദ്ദശസ്വയംഭരണ വകുപ്പിന്റെയും ഗ്രാമീണ വികസനവകുപ്പിന്റെയും മന്ത്രിയായിരുന്നു.
2009 മേയ് 29-ന് തമിഴ്‌നാട് ഗവർണർ സുർജിത് സിങ് ബർണാല, സ്റ്റാലിനെ ഉപമുഖ്യമന്ത്രിയായി നാമനിർദ്ദേശം ചെയ്തു.
2013 ജനുവരി 3-ന് സ്റ്റാലിനായിരിക്കും തന്റെ പിൻഗാമിയെന്ന് കരുണാനിധി പ്രഖ്യാപിക്കുകയുണ്ടായി.
2017 ജനുവരി 4-ന് സ്റ്റാലിൻ, ദ്രാവി‍ഡ മുന്നേറ്റ കഴകത്തിന്റെ വർക്കിങ് പ്രസിഡന്റായി ചുമതലയേറ്റു.
1953 മാർച്ച് 1-ന് മദ്രാസിൽ (ഇപ്പോഴത്തെ ചെന്നൈ) ജനിച്ചു.
അദ്ദേഹം ജനിച്ച് അഞ്ചാം ദിവസം അന്തരിച്ച റഷ്യൻ ഭരണാധികാരിയായിരുന്ന ജോസഫ് സ്റ്റാലിന്റെ പേരാണ് നൽകിയത്.
14 വയസ്സ് പ്രായമുള്ളപ്പോൾ, 1967-ലെ തിരഞ്ഞെടുപ്പ് പ്രചരണത്തിൽ പ്രവർത്തിച്ചുകൊണ്ട് രാഷ്ട്രീയരംഗത്തിലേക്ക് പ്രവേശിച്ചു.
1973-ൽ, ദ്രാവിഡ മുന്നേറ്റ കഴകത്തിന്റെ ജനറൽ കമ്മിറ്റിയിലേക്ക് സ്റ്റാലിൻ തിരഞ്ഞെടുക്കപ്പെട്ടു.
ഇന്ത്യയിലെ അടിയന്തരാവസ്ഥക്കാലത്ത് മെയിന്റനൻസ് ഓഫ് ഇന്റേണൽ സെക്യൂരിറ്റി ആക്റ്റ് പ്രകാരം ജയിലിലടയ്ക്കപ്പെട്ടു.
1989 മുതൽ 4 പ്രാവശ്യം സ്റ്റാലിൻ തമിഴ്‌നാട് നിയമസഭയിലേക്ക് ചെന്നൈയിലെ തൗസന്റ് ലൈറ്റ്സ് നിയോജകമണ്ഡലത്തിൽനിന്നും തിരഞ്ഞെടുക്കപ്പെട്ടിട്ടുണ്ട്.
1996-ൽ ചെന്നൈ നഗരത്തിന്റെ തിരഞ്ഞെടുക്കപ്പെട്ട ആദ്യത്തെ മേയറായി സ്റ്റാലിൻ ചുമതലയേൽക്കുകയുണ്ടായി.
2001-ൽ വീണ്ടും മേയറായി തിരഞ്ഞെടുക്കപ്പെട്ടെങ്കിലും അന്നത്തെ മുഖ്യമന്ത്രിയായിരുന്ന ജെ. ജയലളിത, ഒരു സർക്കാരിൽ ഒരു വ്യക്തിയ്ക്ക് ഒരേ സമയം രണ്ട് പദവികൾ വഹിക്കുന്നത് നിരോധിച്ചുകൊണ്ടുള്ള തമിഴ്‌നാട് മുനിസിപ്പൽ നിയമം, 2002 പാസാക്കുകയുണ്ടായി.
ഈ സമയം എം.എൽ.എ.യായി സ്റ്റാലിൻ തിരഞ്ഞെടുക്കപ്പെട്ടിരുന്നു.
ഇതിനെത്തുടർന്ന് സ്റ്റാലിൻ, ചെന്നൈ മേയർ സ്ഥാനം രാജിവയ്ക്കുകയുണ്ടായി.
എന്നാൽ മദ്രാസ് ഹൈക്കോടതി ഈ നിയമം മരവിപ്പിക്കുകയുണ്ടായി.
പക്ഷേ സ്റ്റാലിൻ സുപ്രീം കോടതിയിൽ അപ്പീൽ ചെയ്യുകയുണ്ടായില്ല.
പല പ്രാവശ്യങ്ങളായി സ്റ്റാലിൻ അറസ്റ്റ് ചെയ്യപ്പെട്ടിട്ടുണ്ട്.
ആദ്യമായി 1975-ൽ മിസ നിയമത്തിന്റെ കീഴിൽ അറസ്റ്റിലായി.
ഫ്ലൈ ഓവർ നിർമ്മാണവുമായി ബന്ധപ്പെട്ട പ്രശ്‌നത്തിൽ 2001 ജൂൺ 30-ന് എം. കരുണാനിധി, സ്റ്റാലിൻ, അന്ന് കേന്ദ്ര കാബിനറ്റ് മന്ത്രിയായിരുന്ന മുരസൊലി മാരൻ എന്നിവരെ അറസ്റ്റ് ചെയ്യുകയുണ്ടായി.
വെള്ളിയാഴ്ച രാത്രിയിൽ എഫ്.ഐ.ആർ രജിസ്റ്റർ ചെയ്ത് മണിക്കൂറുകൾക്കുള്ളിൽ ശനിയാഴ്ച പുലർച്ചെ തന്നെ അറസ്റ്റ് നടന്നത് കരുണാനിധിയ്ക്കെതിരായുള്ള രാഷ്ട്രീയ നീക്കമാണെന്ന് പ്രചരിച്ചിരുന്നു.
2001 അറസ്റ്റ് ചെയ്തുവെങ്കിലും, ഈ കേസിന്റെ ചാർജ്ജ് ഷീറ്റ് കോടതിയിൽ സമർപ്പിച്ചത് 4 വർഷങ്ങൾക്കു ശേഷം, 2005-ലാണ്.
2016-ൽ ജയലളിതയുടെ മരണത്തിന് കാരണം വി.കെ. ശശികലയാണെന്ന് സ്റ്റാലിൻ ആരോപിച്ചിരുന്നു.
ജയലളിതയുടെ മരണം പുനപരിശോധിച്ചാൽ, ശശികല ജയിലിലായിരിക്കുമെന്ന് സ്റ്റാലിൻ പറയുകയുണ്ടായി.
2021-ൽ നടന്ന പതിനാറാം തമിഴ്‌നാട് നിയമസഭ തിരഞ്ഞെടുപ്പിൽ കൊളത്തൂരില്  നിന്ന് മത്സരിച്ച് ജയിച്ചു.
നിയമസഭയിൽ ദ്രാവിഡ മുന്നേറ്റ കഴകത്തിന്റെദ്രാവിഡ മുന്നേറ്റ കഴകത്തിന് ഭൂരിപക്ഷം കിട്ടിയതിനെ തുടർന്ന് 2021 മെയ് 7 ന് തമിഴ്‌നാട് മുഖ്യമന്ത്രിയായി അധികാരമേറ്റു.
മത്സരിച്ച തിരഞ്ഞെടുപ്പുകൾ തിരഞ്ഞെടുപ്പുകൾ മണ്ഡലം പാർട്ടി ഫലം വോട്ട് ശതമാനം എതിർ സ്ഥാനാർത്ഥി എതിർ പാർട്ടി എതിർ സ്ഥാനാർത്ഥിയുടെ വോട്ട് ശതമാനം തമിഴ്‌നാട് നിയമസഭാ തിരഞ്ഞെടുപ്പ്, 1984 തൗസന്റ് ലൈറ്റ്സ് ഡി.എം.കെ പരാജയം 47.94 കെ.എ. കൃഷ്ണസ്വാമി എ.ഐ.എ.ഡി.എം.കെ 50.44 തമിഴ്‌നാട് നിയമസഭാ തിരഞ്ഞെടുപ്പ്, 1989 തൗസന്റ് ലൈറ്റ്സ് ഡി.എം.കെ വിജയം 50.59 തമ്പിദുരൈ.
എസ്.എസ്.ആർ ADK JL 30.05 തമിഴ്‌നാട് നിയമസഭാ തിരഞ്ഞെടുപ്പ്, 1991 തൗസന്റ് ലൈറ്റ്സ് ഡി.എം.കെ പരാജയം 39.19 കെ.എ. കൃഷ്ണസ്വാമി എ.ഐ.എ.ഡി.എം.കെ 56.5 തമിഴ്‌നാട് നിയമസഭാ തിരഞ്ഞെടുപ്പ്, 1996 തൗസന്റ് ലൈറ്റ്സ് ഡി.എം.കെ വിജയം 69.72 സീനത്ത് ഷെറീഫുദീൻ എ.ഐ.എ.ഡി.എം.കെ 22.95 തമിഴ്‌നാട് നിയമസഭാ തിരഞ്ഞെടുപ്പ്, 2001 തൗസന്റ് ലൈറ്റ്സ് ഡി.എം.കെ വിജയം 51.41 എസ്. ശേഖർ ടി.എം.സി 43.78 തമിഴ്‌നാട് നിയമസഭാ തിരഞ്ഞെടുപ്പ്, 2006 തൗസന്റ് ലൈറ്റ്സ് ഡി.എം.കെ വിജയം 46.0 ആദി രാജാറാം എ.ഐ.എ.ഡി.എം.കെ 43.72 തമിഴ്‌നാട് നിയമസഭാ തിരഞ്ഞെടുപ്പ്, 2011 കൊളത്തൂർ ഡി.എം.കെ വിജയം 47.7 സൈദൈ സാ.
ദുരൈസ്വാമി എ.ഐ.എ.ഡി.എം.കെ 45.78 തമിഴ്‌നാട് നിയമസഭാ തിരഞ്ഞെടുപ്പ്, 2016 കൊളത്തൂർ ഡി.എം.കെ വിജയം 54.3 ജെ.സി.ഡി. പ്രഭാകർ എ.ഐ.എ.ഡി.എം.കെ 31.8 തമിഴ്‌നാട് നിയമസഭാ തിരഞ്ഞെടുപ്പ്, 2021 കൊളത്തൂർ ഡി.എം.കെ വിജയം 60.86 ആദി രാജാറാം എ.ഐ.എ.ഡി.എം.കെ 20.27 ഇതും കാണുക രാഷ്ട്രീയ കുടുംബങ്ങളുടെ പട്ടിക നെപ്പോളിയൻ എം.കെ. അഴഗിരി എം.കെ. കനിമൊഴി ചലച്ചിത്രങ്ങൾ
അഭിനേതാവ് ഒരേ രത്തം (1988) മക്കൾ ആണയിട്ടാൽ (1988) കുറിഞ്ചി മലർ - TV സീരിയൽ DD1 സൂര്യ — TV സീരിയൽ
നിർമ്മാതാവ് നമ്പിക്കൈ നക്ഷത്രം (1978) അവലംബം പുറം കണ്ണികൾ M. K. Stalin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Prosecutor can not pinpoint main accused in flyover case Archived 2010-11-30 at the Wayback Machine .
Judicial flak Government of Tamil Nadu Archived 2009-04-20 at the Wayback Machine .
Dravida Prince Archived 2015-09-24 at the Wayback Machine .
Slow and Steady Archived 2011-03-09 at the Wayback Machine .
Bid on Stalin's life in Madurai Archived 2012-04-22 at the Wayback Machine .
Stalin escapes attempt on life; man carrying knife escapes Tamil Nadu Assembly Profile
എം.കെ. ഹരികുമാർ ഇംഗ്ലീഷ് വിലാസം https://ml.wikipedia.org/wiki/M.
K._Harikumar എം കെ ഹരികുമാർ
മലയാളത്തിലെ പ്രമുഖ വിമർശകനും സാഹിത്യ പത്രപ്രവർത്തകനുമാണ് എം.കെ. ഹരികുമാർ ജീവിതരേഖ
1962  ജൂലൈ 30 നു എറണാകുളം ജില്ലയിലെ കൂത്താട്ടുകുളത്ത് ജനിച്ചു.
മംഗളം ,കേരളകൗമുദി പത്രങ്ങളിൽ പത്രപ്രവർത്തനം.
കലാകൗമുദി വാരികയിലെ അക്ഷരജാലകം എന്ന കോളം എഴുതുന്നുണ്ട്..
കൃതികൾ ആത്മായനങ്ങളുടെ ഖസാക്ക് മനുഷ്യാംബരാന്തങ്ങൾ അഹംബോധത്തിന്റെ സർഗാത്മകത നവാദ്വൈതം പ്രണയാഗ്നിയുമായി കാഫ്ക പുരസ്കാരങ്ങൾ കേരള സാഹിത്യ അക്കാദമിയുടെ വിലാസിനി എൻഡോവ്മെന്റ് പുരസ്കാരം 2011 അവലംബം ↑ ↑ സാംസ്കാരി ഡയറി 2012, കേരള സാഹിത്യ അക്കാദമി പുറംകണ്ണികൾ
ആത്മായനങ്ങളുടെ ഖസാക്ക്
എം.കെ.എ. ഹമീദ് ഇംഗ്ലീഷ് വിലാസം https://ml.wikipedia.org/wiki/M.
K.A._Hameed
കേരളത്തിലെ ഒരു രാഷ്ട്രീയ പ്രവർത്തകനും, വ്യവസായിയും, പണ്ഡിതനും മുൻ നിയമസഭാംഗവുമായിരുന്നു എം.കെ.എ. ഹമീദ് .
ആലുവ നിയമസഭാമണ്ഡലത്തിൽ നിന്നും സി.പി.ഐ.എം. സ്വതന്ത്ര സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്.
കേരളസംസ്ഥാന ആസൂത്രണബോർഡിന്റെ ആദ്യ ഉപാധ്യക്ഷനുമായിരുന്നു ഹമീദ്.
1930 ഒക്ടോബറിലായിരുന്നു ജനനം.
ആലുവ മുനിസിപ്പാലിറ്റിയുടെ മുൻ പ്രസിഡന്റും ഖാൻ സാഹിബ് പുരസ്കാര ജേതാവുമായിരുന്ന എം.കെ. കാദർ പിള്ളയായിരുന്നു പിതാവ്.
വ്യവസായിയും ശ്രീമുലം പോപ്പുലർ അസംബ്ലി അംഗവുമായിരുന്ന എം.കെ. മക്കർ പിള്ളയുടെ അനിന്തരവനുമായിരുന്നു എം.കെ.എ. ഹമീദ്.
മദ്രാസ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (MIT) നിന്ന് ബിരുദം നേടിയതു ശേഷം എഫ്.എ.സി.റ്റി.
യിൽ ഒരു കെമിക്കൽ എഞ്ചിനിയറായി ജോലി നോക്കി.
കേരളത്തിലെ പ്രമുഖ വ്യവസായിയും സാമൂഹിക പ്രവർത്തകനുമായ തങ്ങൾ കുഞ്ഞ് മുസ്‌ലിയാരുടെ മകളായ ഷെറീഫാ ബീവിയെ ഇദ്ദേഹം വിവാഹം ചെയ്തു, ഇവർക്ക് മൂന്ന് ആൺകുട്ടികളാണുണ്ടായിരുന്നത്.
പുതുതായി പ്രവർത്തനമാരംഭിച്ച ടി.കെ.എം. കോളേജിന്റെ വൈസ് പ്രിൻസിപ്പളായി സ്ഥാനമേറ്റ ഇദ്ദേഹം, മെക്കാനിക്കൽ എഞ്ചിനീയറിംഗിലെ ബിരുദാനന്തര ബിരുദം അമേരിക്കയിലെ മിസൗറി യൂണിവേഴ്സിറ്റി ഓഫ് സയൻസ് ആർഡ് ടെക്നോളജിയിൽ നിന്ന് കരസ്ഥമാക്കി.
അമേരിക്കയിലെ പഠനം പൂർത്തിയാക്കിയ ശേഷം അദേഹം തിരികെയെത്തി ടി.കെ.എം. കോളേജിന്റെ പ്രിൻസിപ്പലായി സ്ഥാനമേറ്റു.
1967-ൽ മൂന്നാം കേരള നിയമസഭയിലേക്ക് നടന്ന് അതിരഞ്ഞെടുപ്പിൽ സി.പി.ഐ.എം. പിന്തുണയുള്ള സ്വതന്ത്രനായി ആലുവയിൽ നിന്ന് മത്സരിച്ച് വിജയിച്ച് മൂന്നാം കേരള നിയമസഭയിൽ അംഗമായി.
നാലാം നിയമാസഭയിലേക്കുള്ള തിരഞ്ഞെടുപ്പിൽ രണ്ടാമതു മത്സരിച്ചെങ്കിലും എ.എ. കൊച്ചുണ്ണിയോട് ഇദ്ദേഹം പരാജയപ്പെട്ടു.
രാഷ്ട്രീയത്തിൽ നിന്ന് വിരമിച്ച ശേഷം ഹൈക്കൗണ്ട് ഗ്രൂപ്പ് എന്ന ഒരു കമ്പനി ആരംഭിച്ചു, ഇത് കേരളത്തിലെ ഒരു പ്രാഥമിക പിവിസി പൈപ്പ് നിർമ്മാണക്കമ്പനിയാണ്.
കേരള സർവ്വകലാശലാ സെനറ്റംഗം, കേരള സംസ്ഥാന സാങ്കേതിക വിദ്യാഭ്യാസ ബോർഡംഗം, കേരളാ സ്പോർട്സ് കൗൺസിലംഗം എന്നീ നിലകളിലും ഇദ്ദേഹം പ്രവർത്തിച്ചിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 ആലുവ നിയമസഭാമണ്ഡലം എ.എ. കൊച്ചുണ്ണി കോൺഗ്രസ് 30,179 2,124 എം.കെ.എ. ഹമീദ് സി.പി.ഐ.എം. , സ്വതന്ത്രൻ 28,055 2 1967 ആലുവ നിയമസഭാമണ്ഡലം എം.കെ.എ. ഹമീദ് സി.പി.ഐ.എം. , സ്വതന്ത്രൻ 29,978 9,618 വി.പി. മരയ്ക്കാർ കോൺഗ്രസ് 20,360 അവലംബം
എം.കെ.കെ. നായർ [[]] [[]]
ഇന്ത്യൻ അഡ്മിനിസ്ട്രേറ്റീവ് സർവീസിലെ പ്രഗല്ഭനായ ഉദ്യോഗസ്ഥനും സാഹിത്യകാരനും കലാസ്വാദകനുമായിരുന്നു എം.കെ.കെ. നായർ (29 ഡിസംബർ 1920 - 27 സെപ്റ്റംബർ 1987).
കേരള കലാമണ്ഡലം ചെയർമാനായിരുന്നു.
തിരുവനന്തപുരത്ത് പാൽക്കുളങ്ങരയുള്ള മേപ്പള്ളിവീട്ടിൽ 1920 ഡി. 29-ന് ജനിച്ചു.
അച്‌ഛൻ കേശവപിളള.
അമ്മ ജാനകി അമ്മ.
തിരുവനന്തപുരം മഹാരാജാസ്‌ കോളജിൽ ബി.എ.യ്‌ക്കു ചേർന്നു(1937).
1939-ൽ മദിരാശി സർവകലാശാലയിൽനിന്നു ബി.എ. (ഫിസിക്‌സ്‌) ഒന്നാം ക്ലാസ്സിൽ ഒന്നാം റാങ്കോടെ ജയിച്ചു.
പിന്നീട്‌ എഫ്‌.
എൽ.പരീക്ഷയും.
പല ഔദ്യോഗിക മേഖലകളിലും സേവനമനുഷ്ഠിച്ചശേഷം 1948-ൽ ഐ.എ.എസ്. പരീക്ഷ പാസ്സായി.
സേലം അസി.
കളക്ടറായിട്ടാണ് ഈ നിലയിൽ ഇദ്ദേഹത്തിന്റെ ഔദ്യോഗികജീവിതം ആരംഭിക്കുന്നത്.
ഡൽഹി സെക്രട്ടേറിയറ്റിലെ സേവനകാലത്താണ് എം.കെ.കെ. നായർ വ്യവസായ മണ്ഡലവുമായി ബന്ധപ്പെട്ടത്.
നെഹ്റു , വി.പി. മേനോൻ , രാജാജി , കാമരാജ് , കാർട്ടൂണിസ്റ്റ് ശങ്കർ , വി.കെ. കൃഷ്ണമേനോൻ , പി.സി. അലക്സാണ്ടർ , എം.ഒ. മത്തായി , എസ്.കെ. പൊറ്റെക്കാട്ട് തുടങ്ങിയവരുമായി ഇദ്ദേഹത്തിന് അടുത്തവ്യക്തി ബന്ധമുണ്ടായിരുന്നു.
എ.സി.റ്റി .
യുടെ മാനേജിങ്ങ്‌ ഡയറക്‌ടർ(’59-71‘), കേരളാ മാനേജ്‌മെന്റ്‌ അസോസിയേഷന്റെയും കേരള പ്രൊഡക്‌ടിവിറ്റി കൗൺസിലിന്റെയും സ്‌ഥാപകാദ്ധ്യക്ഷൻ. സ്വകാര്യപൊതുസഹകരണമേഖലകളുടെ പരമോന്നതസമിതിയായ ഫെർട്ടിലൈസർ അസോസിയേഷൻ ചെയർമാൻ(’65-67‘).
കേന്ദ്രഗവൺമെന്റ്‌ രാസവളത്തെക്കുറിച്ചു പഠിക്കാൻ നിയോഗിച്ച ശിവരാമൻ കമ്മിറ്റി അംഗം(1966).
കേരള കലാമണ്ഡലം ചെയർമാൻ (1966-1971) എന്നീ നിലകളിൽ പ്രവർത്തിച്ചു.
കലാമണ്ഡലം ചെയർമാനായ കാലത്താണ് ആദ്യമായി ഒരു കഥകളി സംഘം യൂറോപ്യൻ പര്യടനം നടത്തുന്നത്.
കഥകളി ലോക പ്രസിദ്ധി നേടിയത് ഈ പര്യടനങ്ങളിലൂടെയാണ്.
1965-ൽ ആലുവയിൽ സംഘടിതമായ അഖിലേന്ത്യാ റൈറ്റേഴ്സ് കോൺഫറൻസിന് ചുക്കാൻ പിടിച്ചതും എം.കെ.കെ. നായരാണ്.
1971-ൽ ഇദ്ദേഹം ഫാക്ടിൽനിന്ന് വിരമിക്കുകയും പ്ലാനിങ് കമ്മീഷനിൽ ജോയിന്റ് സെക്രട്ടറിയാകുകയും ചെയ്തു.
കഥകളിയുടെ വലിയ ആരാധകനായിരുന്ന ഇദ്ദേഹം കഥകളി, മോഹിനിയാട്ടം മുതലായ കേരളീയ കലകളെപ്പറ്റി ഇംഗ്ളീഷിലും മലയാളത്തിലും അനേകം ലേഖനങ്ങൾ എഴുതിയിട്ടുണ്ട്.
തിരുവനന്തപുരം ജില്ലയിൽ പകൽക്കുറിയിൽ തെക്കൻ ചിട്ടയിൽ ഒരു കഥകളി വിദ്യാലയം സ്ഥാപിച്ചതും എം.കെ.കെ. നായരാണ്.
കൃതികൾ ആരോടും പരിഭവമില്ലാതെ: ഒരു കാലഘട്ടത്തിന്റെ കഥ (ആത്മകഥ) കഥകളി ആട്ടക്കഥയമ്മാവൻ കഥപറയുന്നു കഥകളി- എ ടോട്ടൽ തീയറ്റർ ക്ലാസിക്കൽ ആർട്‌സ്‌ ഒഫ്‌ കേരള പുരസ്കാരങ്ങൾ അവലംബം ↑ ↑ http://mal.sarva.gov.in/index.php?title=%E0%B4%A8%E0%B4%BE%E0%B4%AF%E0%B4%B0%E0%B5%8D%E2%80%8D,_%E0%B4%8E%E0%B4%82.
%E0%B4%95%E0%B5%86.
_%281920%C2%A0-%C2%A087%29%5Bപ്രവർത്തിക്കാത്ത+കണ്ണി%5D പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എം.കെ.കെ. നായർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ക്ലൗഡ് ഫോറസ്റ്റ് ഇംഗ്ലീഷ് വിലാസം https://ml.wikipedia.org/wiki/Cloud_forest Tree ferns in a cloud forest on Mount Kinabalu , Borneo Stratus silvagenitus clouds in Concordia , Sinaloa and Pueblo Nuevo , Durango , in Mexico
മൂടൽമഞ്ഞ് വനം അല്ലെങ്കിൽ ക്ലൗഡ് ഫോറസ്റ്റ്, വാട്ടർ ഫോറസ്റ്റ്, പ്രൈമാസ് ഫോറസ്റ്റ് , അല്ലെങ്കിൽ ട്രോപ്പിക്കൽ മൗണ്ടെയ്ൻ ക്ലൗഡ് ഫോറസ്റ്റ് (TMCF) എന്നും അറിയപ്പെടുന്നു.
സാധാരണയായി ഉഷ്ണമേഖലാ അല്ലെങ്കിൽ ഉപ ഉഷ്ണമേഖലാ പർവതങ്ങളിൽ സ്ഥിതിചെയ്യുന്ന ഇത് പൊതുവെ ഈർപ്പമുള്ള വനമാണ്.
ഉപരിതലത്തിലെ മൂടൽമഞ്ഞിന്റെ ഉയർന്ന സാന്ദ്രതയാണ് ഇതിന്റെ പ്രധാന സവിശേഷത.
മേലാപ്പ് തലത്തിൽ, ഔപചാരികമായി ഇന്റർനാഷണൽ ക്ലൗഡ് അറ്റ്ലസിൽ (2017) സിൽവജെനിറ്റസ് എന്ന് വിവരിച്ചിരിക്കുന്നു.
മേഘക്കാടുകൾ പലപ്പോഴും ധാരാളമായി നിലത്തെയും സസ്യജാലങ്ങളെയും പായൽ മൂടുന്നു.
ഈ സാഹചര്യത്തിൽ അവയെ പായൽ വനങ്ങൾ എന്നും വിളിക്കുന്നു.
പായൽ നിറഞ്ഞ കാടുകൾ സാധാരണയായി പർവതങ്ങളുടെ ചുരങ്ങളിൽ വികസിക്കുന്നു.
അവിടെ മേഘങ്ങൾ ഉണ്ടാകുന്നതിലൂടെ ലഭിക്കുന്ന ഈർപ്പം കൂടുതൽ ഫലപ്രദമായി നിലനിർത്തുന്നു.
അടിക്കുറിപ്പുകൾ അവലംബം പുറംകണ്ണികൾ Cloud forests എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tropical Montane Cloud Forest Initiative Archived 2008-04-05 at the Wayback Machine .
Monteverde Cloud Forest Ecology Roach, John (August 13, 2001).
"Cloud Forests Fading in the Mist, Their Treasures Little Known" .
National Geographic News Cloud Forests United Archived 2021-12-07 at the Wayback Machine .
Tropical hydrology and cloud forests project Hydrology of tropical cloud forests project Cloud Forest Video – Rara Avis CR Tropical Montane Cloud Forests – Science for Conservation and Management (L.A. Bruijnzeel, F.N. Scatena and L.S. Hamilton, 2011) Andes Biodiversity and Ecosystem Research Group
ക്ലൗഡ് സീഡിങ് ഇംഗ്ലീഷ് വിലാസം https://ml.wikipedia.org/wiki/Cloud_Seeding ക്ലൗഡ് സീഡിംഗ് താഴെ നിന്നോ, വിമാനത്തിൽ റോക്കറ്റ് ഉപയോഗിച്ചോ ചെയ്യാവുന്നതാണ്‌.
അന്തരീക്ഷത്തിൽ മേഘങ്ങളുടെ ഘടനയിൽ വ്യത്യാസം വരുത്തി കൃത്രിമമഴ‌ പെയ്യിക്കുന്ന  രീതിയെ ക്ലൗഡ് സീഡിംഗ് എന്നു പറയുന്നു.
മേഘങ്ങളിൽ, മഴപെയ്യുവാൻ വേണ്ടി നടക്കുന്ന സൂക്ഷ്മഭൗതികപ്രവർത്തനങ്ങൾ, രാസപദാർത്ഥങ്ങൾ ഉപയോഗിച്ച് സൃഷ്ടിച്ചാണ്‌ ഇത് ചെയ്യുന്നത്.
ഇത് സാധാരണരീതിയിൽ മഴ പെയ്യിക്കുന്നതിനോ, കൃത്രിമമഞ്ഞ് വരുത്തുന്നതിനോ ആണ്‌ ഉപയോഗിക്കുന്നത്.
കൂടാതെ മൂടൽ മഞ്ഞ് കുറക്കുന്നതിനും ഈ പ്രവർത്തനം ഉപയോഗിക്കുന്നു.
പ്രവർത്തനരീതി സെസ്സ്ന 210 എന്ന വിമാനത്തിൽ ക്ലൗഡ് സീഡിംഗ് റോക്കറ്റ് ഘടിപ്പിച്ചിരിക്കുന്നു
ക്ലൗഡ് സീഡിംഗിനു സാധാരണ ഉപയോഗിക്കുന്ന രാസപദാർഥം സിൽ‌വർ അയോഡൈഡ് , ഡ്രൈ ഐസ് (മരവിപ്പിച്ച കാർബൺ ഡയോക്സൈഡ് ).
ഇത്തരത്തിൽ പൂജ്യം ഡിഗ്രിയേക്കാൾ താഴെ തണുപ്പിച്ച വസ്തുക്കൾ മേഘത്തിലേക്ക് പ്രരിപ്പിക്കുകയാണ്‌ ചെയ്യുന്നത്.
ഇന്ത്യയിൽ ബാംഗളൂരിൽ കാർഷിക വിളകൾക്ക്  മഴയുടെ കുറവ് കാരണം ഇത്തരത്തിൽ  കൃത്രിമമഴ പെയ്യിക്കുന്നതിനെക്കുറിച്ച് ആലോചനകൾ നടന്നിരുന്നു.
കേരളത്തിൽ PM 2005 ലെ വരൾച്ച സമയത്ത്, പാലക്കാട് ജില്ലയിൽ കൃത്രിമ മഴ പെയ്യിക്കാൻ കലക്ടർ താൽപ്പര്യപ്പെട്ടിരുന്നുവെങ്കിലും നടന്നില്ല.
തി​രു​വ​ന​ന്ത​പു​രം: തു​ലാ​വ​ർ​ഷ​ത്തി​ന് പി​ന്നാ​ലെ ഇ​ട​വ​പ്പാ​തി​യി​ലും സം​സ്ഥാ​ന​ത്തി​ന് അ​ടി​തെ​റ്റിയതോടെ കൃ​തി​മ​മ​ഴ​ക്കാ​യു​ള്ള പ​രീ​ക്ഷ​ണ​ങ്ങ​ളി​ലേ​ക്ക് സം​സ്ഥാ​ന സ​ർ​ക്കാ​ർ കടക്കുന്നു.
Read more at: http://www.madhyamam.com/kerala/cloud-seeding-kerala-news/2017/aug/26/321344 അവലംബം പുറത്തേക്കുള്ള കണ്ണികൾ Rainmaking in China
ക്ലൗഡ് കമ്പ്യൂട്ടിങ്ങ് ഇംഗ്ലീഷ് വിലാസം https://ml.wikipedia.org/wiki/Cloud_computing ക്ലൗഡ് കമ്പ്യൂട്ടിംഗ് ലോജിക്കൽ ഡയഗ്രം ക്ലൗഡ് കമ്പ്യൂട്ടിംഗ് സാമ്പിൾ ആർക്കിടെക്ചർ
ഇന്റർനെറ്റ് അടിസ്ഥാനമാക്കിയുള്ള ഒരു കമ്പ്യൂട്ടിങ്ങ് രീതിയാണ്‌ ക്ലൗഡ് കമ്പ്യൂട്ടിങ്ങ് .
ഇവിടെ ഒരു പ്രവൃത്തി ചെയ്യുന്നതിനാവശ്യമായ സോഫ്റ്റ്‌വെയർ പോലുള്ള കാര്യങ്ങൾ പങ്കു വെക്കപ്പെടുകയും ആവശ്യമുള്ളപ്പോൾ ഉപയോഗിക്കപ്പെടുകയും ചെയ്യുന്നു.
1980 കളിലുണ്ടായ മെയിൻഫ്രെയിമിൽ നിന്ന് ക്ലൈന്റ് - സെർ‌വർ അധിഷ്ഠിതമായ കമ്പ്യൂട്ടർ സിസ്റ്റത്തിലേക്കു മാറിയതു പോലുള്ള ഒരു മാറ്റമാണ്‌ ക്ലൗഡ് കമ്പ്യൂട്ടിങ്ങും.
സാങ്കേതിക പദ്ം എന്നതിൽ ഉപരി ഒരു മാർക്കറ്റിങ് ടേം ആണ് 'ക്ലൗഡ് കമ്പ്യൂട്ടിങ്ങ്'.
ഇന്റർനെറ്റ് വഴി  ദൂരെയിരിക്കുന്ന സെർവറിൽ ഫയലുകൾ സൂക്ഷിക്കുകയും സംസ്കരിക്കുകയും ചെയ്യുന്നതിനാണ് സാധാരണായായി  ക്ലൗഡ് കമ്പ്യൂട്ടിങ്ങ് എന്ന് പറയുന്നത്.
ക്ലൗഡ് കമ്പ്യൂട്ടിങ്ങ് ഉപയോഗിക്കുന്ന ഒരു ഉപയോക്താവിനു്  അതിൽ ഉപയോഗിച്ചിരിക്കുന്ന സാങ്കേതിക വിദ്യയിൽ പരിജ്ഞാനം നേടുകയോ, അതിൽ നിയന്ത്രണമോ ഉണ്ടായിരിക്കേണ്ട ആവശ്യമില്ല.
സേവന മാതൃകകൾ അടിസ്ഥാന സൗകര്യം ഒരു സേവനം എന്ന മാതൃക
ഈ മാതൃകയിൽ ക്ലൗഡ് കമ്പനികൾ, ഒരു ഉപഭോക്താവിന് ആവശ്യമായ കംപ്യൂട്ടർ വിവരങ്ങൾ  അവരുടെ പൂളിൽ നിന്നും ഉപയോക്താവിന് ആവശ്യത്തിനനുസരിച്ച് നൽകുന്നു.
ഉദാഹരണത്തിന് , വെർച്ച്വൽ കംപ്യൂട്ടറുകൾ , ഐ.പി.അഡ്രസ്സ് , സ്റ്റോറേജ് തുടങ്ങിയവ.
ഉപയോക്താവിന് ആവശ്യമായ സോഫ്ട് വെയറുകൾ / ആപ്ലിക്കേഷനുകൾ ഇൻസ്റ്റാൾ ചെയ്യാൻ , ഓപ്പറേറ്റിംഗ് സിസ്റ്റങ്ങൾ ഇത്തരം ക്ലൗഡ് നോഡുകളിൽ പ്രവർത്തിപ്പിക്കാൻ പറ്റും.
ക്ലൗഡ് കംപ്യൂട്ടിംഗ് മാതൃകകൾ ഒരു പ്ലാറ്റ്ഫോം സേവനം എന്ന മാതൃക
പ്ലാറ്റ്ഫോം ഒരു സേവനം എന്ന മാതൃകയിൽ , സേവനദാതാവ് ഉപഭോക്താവിന് വേണ്ട അടിസ്ഥാനസൗകര്യങ്ങൾ ഒരുക്കിക്കൊടുക്കുന്നു.
പ്രോഗ്രാമിംഗ് ലാംഗ്വേജ് , ഡാറ്റാബേസ് സർവ്വറുകൾ , ഓപ്പറേറ്റിംഗ് സിസ്റ്റം എന്നിവ ഇതിൽപ്പെടുന്നു.
ഉപയോക്താവ് തനിക്ക് ആവശ്യമുള്ള
മാതൃക തെരഞ്ഞെടുക്കുകയും ഉപയോഗിക്കാൻ ആരംഭിക്കുകയും ചെയ്യുന്നു.
ചില സേവനദാതാക്കൾ ഉപയോക്താവിന്റെ ആവശ്യം കൂടുന്നതിനനുസരിച്ച് സംഭരണശേഷി യാന്ത്രികമായി കൂടുന്നരീതിയിലുള്ള സേവനവും നൽകുന്നുണ്ട്.
ഇതു പ്രകാരം ഉപയോക്താവ് ഓരോ തവണയും സംഭരണശേഷി വർദ്ധിപ്പിക്കേണ്ട ആവശ്യം വരുന്നില്ല.
സോഫ്ട് വെയർ ഒരു സേവനം എന്ന മാതൃക(saas)
ഈ ഒരു സേവനമാതൃകയിൽ നമുക്കാവശ്യമുള്ള , അല്ലെങ്കിൽ ഒരു ഉപഭോക്താവിന് ആവശ്യമുള്ള സോഫ്ട് വെയറുകൾ നിമിഷങ്ങൾക്കുള്ളിൽ എത്തിച്ച് നൽകുന്നതാണ് സോഫ്ട് വെയർ ഒരു സേവനം എന്ന മാതൃക.
ഈ മാതൃകയിൽ ഉപയോക്താവ് , പ്ലാറ്റഫോമോ മറ്റു കാര്യങ്ങളോ ശ്രദ്ധിക്കേണ്ടതില്ല.
മറിച്ച് തനിക്ക് ആവശ്യമുള്ള ആപ്ലിക്കേഷനുകൾ തിരഞ്ഞെടുത്ത് പ്രവർത്തനം ആരംഭിച്ചാൽ മതിയാകും.
ഡിസ്ട്രിബ്യൂട്ടഡ് കമ്പ്യൂട്ടിംഗും ക്ലൗഡ് കമ്പ്യൂട്ടിംഗും
വളരെ ലളിതമായി പറയുകയാണങ്കിൽ ഒരു കമ്പ്യൂട്ടർ നെറ്റ് വർക്ക് വഴി ബന്ധിപ്പിച്ചിരിക്കുന്ന നിരവധി കമ്പ്യൂട്ടറുകൾ ഒരു കോമൺ ആവശ്യത്തിനായി പ്രവർത്തിക്കുമ്പോൾ അതിനെ ഡിസ്ട്രിബ്യൂട്ടഡ് കമ്പ്യൂട്ടിംഗ് (Distributed computing) എന്ന് വിളിക്കാം.
ഈ കമ്പ്യൂട്ടറുകളെല്ലാം സ്ഥിതി ചെയ്യുന്നത് ചിലപ്പോൾ വെബിലായിരിക്കാം അതുമല്ലെങ്കിൽ ഒരു പ്രൈവറ്റ് നെറ്റ്‌വർക്കിലായിരിക്കാം.
ഡിസ്ട്രിബ്യൂട്ടഡ് കമ്പ്യൂട്ടിംഗിൽ ഈ നെറ്റ്‌വർക്കിൽ ഉൾപ്പെട്ടിരിക്കുന്ന കമ്പ്യൂട്ടറുകൾക്ക് ചുമതലകൾ വീതിച്ച് നൽകുകയും അവ ഒരു പ്രത്യേക കമ്പ്യൂട്ടറിന്റെ പ്രവർത്തികളൊ അതുമല്ലങ്കിൽ ഒരു പ്രോഗ്രാമിനോ വേണ്ടി പ്രവർത്തിക്കുകയൊ ആയിരിക്കും ചെയ്യുക.
ഈ നെറ്റ്‌വർക്കിനുള്ളീൽ പ്രവർത്തിക്കുന്ന കമ്പ്യൂട്ടറുകളൂടെ റിസോഴ്സസ്, ഹാർഡ്‌വെയറുകൾ, മെമ്മറി മുതലായവയെല്ലാം തന്നെ മറ്റു കമ്പ്യൂട്ടറുകളുമായി ഷെയർ ചെയ്തിരിക്കും.
ഇവയെ ഒരു  കൺ‌ട്രോൾ നോഡ് വഴി നിയന്ത്രിക്കുന്നു.
ഇങ്ങനെ ചെയ്യുന്നത് വഴി കമ്പ്യൂട്ടറുകളുടെ ശേഷി വളരെയധികം വർദ്ധിക്കുകയും അവ സൂപ്പർ കമ്പ്യൂട്ടറുകളെ പോലെ പ്രവർത്തിക്കുകയും ചെയ്യുന്നു.
ഡിസ്ട്രിബ്യൂട്ടിംഗ് കമ്പ്യൂട്ടിംഗ് ഗ്രിഡ് കമ്പ്യൂട്ടിംഗ് (Grid Computing)  എന്ന മറ്റൊരു പേരിലുമറിയപ്പെടുന്നു.
ഡിസ്ട്രിബ്യൂട്ടഡ് കമ്പ്യൂട്ടിംഗ് സിസ്റ്റം പ്രവർത്തിക്കുന്നതിനായ് ഒരു ഇന്റർഫെയ്സ് ആവശ്യമാണ്.
ഡിസ്ട്രിബ്യൂട്ടഡ് കമ്പ്യൂട്ടറുകളുടെ തന്നെ ആശയത്തെ കടമെടുത്താണ് ക്ലൌഡ് കമ്പ്യൂട്ടിംഗ് (Cloud Computing)   നിലവിൽ വരുന്നത്.
മറ്റൊരു തരത്തിലുള്ള ഡീസ്ട്രിബ്യൂട്ടഡ് കമ്പ്യൂട്ടിംഗ് തന്നെയാണു ക്ലൌഡ് കമ്പ്യൂട്ടിംഗ് എന്നുമറിയപ്പെടുന്നത്.
വെബ് അടിസ്ഥാനമാക്കിയാണ് ക്ലൌഡ് കമ്പ്യൂട്ടിംഗ് സിസ്റ്റം പ്രവർത്തിക്കുന്നത്.
എന്നാൽ കൃത്യമായൊരു നിർവചനം ഇതുവരെ ക്ലൌഡ് കമ്പ്യൂട്ടീംഗിനായി നൽകിയിട്ടില്ല
സാധാരണഗതിയിൽ ഒരു കമ്പ്യൂട്ടറിനുള്ളീൽ ഓപ്പറേറ്റിംഗ് സോഫ്‌റ്റ് വെയറുകളടക്കമുള്ള നിരവധി ആപ്ലിക്കേഷനുകൾ ഇൻസ്റ്റാൾ ചെയ്തായിരിക്കും ഒരു ഉപയോക്താവ് പ്രവർത്തിക്കുന്നത്.
ഓരൊ യൂസർക്കും പ്രത്യേകം ആപ്ലിക്കേഷൻ സ്യൂട്ടൂകൾ അവരവരുടെ കമ്പ്യൂട്ടറുകളിൽ ഇൻസ്റ്റാൾ ചെയ്യേണ്ടി വരുന്നു.
ഇതു വഴി വൻ സാമ്പത്തിക ചെലവുകൾ ഉണ്ടാകുകയും ചെയ്യുന്നു.
ക്ലൌഡ് കമ്പ്യൂട്ടിംഗിൽ ഇങ്ങനെ ചെയ്യുന്നതിനു പകരം ഈ ആപ്ലിക്കേഷൻ സ്യൂട്ടുകളെ  (Application Suits) ഒരു കമ്പ്യൂട്ടറിനുള്ളീൽ മാത്രം (സാധാരണ ഗതിയിൽ വെബ്‌സെർവറുകൾ) ഇൻസ്റ്റാൾ ചെയ്യുകയും അവയെ ഒരു വെബ്‌ അടിസ്ഥാനമാക്കിയൂള്ള ഇന്റർഫെയിസ് സർവീസ് വഴി  ഉപയോക്താവിനെ സ്വീകരിക്കാൻ അനുവദിക്കുന്നു.
ഇമെയിലുകൾ, ഡാറ്റാ പ്രോസസിംഗ് തുടങ്ങി സങ്കീർണ്ണങ്ങളായ പ്രോഗ്രാമുകൾ ചെയ്യുന്നതിനു വരെ ഈ രീതിയിലുള്ള കമ്പ്യൂട്ടിംഗ് പ്രോസസ് വഴി സാധിക്കുന്നു.
ഇതിനെയാണു ക്ലൌഡ് കമ്പ്യൂട്ടിംഗ് എന്ന് പറയുന്നത്.
ഇത്തരത്തിൽ ക്ലൌഡ് കമ്പ്യൂട്ടിംഗ് വഴി പ്രവർത്തിക്കുമ്പോൾ ഉപയോക്താവിനു ഹാർഡ്‌വെയർ, സോഫ്റ്റ്‌വെയർ ചെലവുകൾ ഗണ്യമാം വിധം കുറക്കുവാൻ സാധിക്കുന്നു.
ഒരു ഉപയോക്താവിന് ആകെ വേണ്ടത് ഒരു “ഇന്റർഫെയ്സ് (Interface)" മാത്രമായിരിക്കും.
ലളിതമായി പറഞ്ഞാൽ ഒരു ഇമെയിൽ അക്കൌണ്ട് കൈകാര്യം ചെയ്യുന്നത് പോലെ സുതാര്യവും എളുപ്പവുമായീരിക്കും ക്ലൌഡ് കമ്പ്യൂട്ടിംഗ് എന്നതും.
ഒരു ഇമെയിൽ അക്കൌണ്ട് കൈകാര്യം ചെയ്യുന്നതിനായി ഒരു ഉപയോക്താവിനു യാതൊരു സോഫ്റ്റ്‌വെയറും തങ്ങളുടെ സിസ്റ്റത്തിൽ ഇൻസ്റ്റാൾ ചെയ്യെണ്ടി വരുന്നില്ല.
അത് സ്വീകരിക്കുന്നതിനു വേണ്ട ഇന്റർഫെയിസ് ഒഴികെ.
പ്രധാനപ്പെട്ട വിഭാഗങ്ങൾ
ക്ലൌഡ് കമ്പ്യൂട്ടിംഗ് ആപ്ലിക്കേഷനുകളിൽ പ്രധാനമായും രണ്ട് ഭാഗങ്ങളായിരിക്കും ഉണ്ടായിരിക്കുന്നത്.
അവയെ ബാക്ക് എൻഡ് (Back End) എന്നും ഫ്രണ്ട് എന്റ് ( Front End)  എന്നുമറിയപ്പെടുന്നു.
ഇവയെ ഒരു നെറ്റ്‌വർക്ക് വഴി ബന്ധപ്പെടുത്തിയിരിക്കും.
യൂസർ ഉപയോഗിക്കുന്ന ഭാഗത്തെ ഫ്രണ്ട് എൻ‌ഡ് അഥവാ ക്ലയന്റ് സൈഡ് എന്നും ബാക്ക് എൻഡ് എന്നാൽ ക്ലൌഡ് കമ്പ്യൂട്ടിംഗിന്റെ വെ‌ബ്സെർവർ(Webserver)  ഭാഗവുമായിരിക്കും.
ഫ്രണ്ട് എൻ‌ഡിൽ ഉൾപ്പെടുക യൂസറുടെ കമ്പ്യൂട്ടറും ക്ലൌഡ് കമ്പ്യൂട്ടിംഗ് സിസ്റ്റം സ്വീകരിക്കാൻ കഴിയുന്ന ഒരു ഇന്റർഫെയിസ് സോഫ്റ്റ്‌വെയറുമായിരിക്കും.
ഉപയോഗിക്കുന്ന ക്ലൌഡ് കമ്പ്യൂട്ടിംഗ് സിസ്റ്റമനുസരിച്ച് ക്ലയന്റുകൾക്കായി ആപ്ലിക്കേഷനുകൾ സ്വീകരിക്കുവാനായി നൽകിയിരിക്കുന്ന ഇന്റർഫെയിസുകൾ വ്യത്യാസപ്പെട്ടിരിക്കും.
ബാക്ക് എൻഡ് സിസ്റ്റത്തിൽ പ്രധാനമായും ഉൾപ്പെട്ടിരിക്കുന്നത് സെർവറുകൾ, ഡാറ്റാ സ്റ്റോറേജ് സിസ്റ്റങ്ങൾ,  ക്ലൌഡ് രൂപപ്പെടുത്താനുള്ള സോഫ്റ്റ്‌വെയറുകൾ എന്നിവയായിരിക്കും.
ചുരുക്കി പറഞ്ഞാൽ ഒരു ക്ലൌഡ് കമ്പ്യൂട്ടിംഗ് സിസ്റ്റത്തിനുള്ളിൽ ഡാറ്റാ പ്രോസസിംഗ് മുതൽ വീഡിയോ ഗെയിമുകൾ, സോഫ്റ്റ്‌വെയർ പ്രോഗ്രാമിംഗ് തുടങ്ങി എല്ലാവിധ ആപ്ലിക്കേഷനുകളും ഇൻസ്റ്റാൾ ചെയ്തിരിക്കും.
ഇവയ്ക്കെല്ലാം വ്യത്യസ്തങ്ങളായ സെർവറുകളുമായിരിക്കും ഉപയോഗിക്കുന്നത്.
എന്നാൽ ഉപയോക്താവിന് ഒരൊറ്റ ക്ലയന്റ് ആപ്ലിക്കേഷനുപയോഗിച്ച് തന്റെ സിസ്റ്റത്തിൽ നിന്നും ഇവ സ്വീകരിക്കാൻ കഴിയുന്ന വിധമാണ് ക്ലയന്റ് കമ്പ്യൂട്ടീംഗ് സിസ്റ്റം ഡിസൈൻ ചെയ്തിരിക്കുന്നത്.
ക്ലയന്റിന്റെ ആവശ്യമനുസരിച്ച് ഒരു സെർവർ സിസ്റ്റം പ്രവർത്തിക്കുകയും അവയിലെ ട്രാഫിക് പ്രോട്ടോക്കൊളുകളുപയോഗിച്ച്ചും ചില പ്രത്യേക സോഫ്റ്റ്‌വെയറുകളുപയോഗിച്ചും നിയന്ത്രിക്കുകയും ചെയ്യുന്നു.
ഇതിനാ‍യി ക്ലൌഡ് കമ്പ്യൂട്ടിംഗിനുള്ളീൽ ഉപയോഗിക്കുന്ന സോഫ്റ്റ്‌വെയറുകളെ മിഡിൽ വെയർ (middleware) എന്ന പേരിൽ അറിയപ്പെടുന്നു നെറ്റ്‌വർക്കിനുള്ളീലെ കമ്പ്യൂട്ടറുകളെ ഓരൊന്നിനെയും ബന്ധപ്പെടാനനുവദിക്കുന്നത് മീഡിൽ വെയറുകളായിരിക്കും.
മറ്റേതൊരു കമ്പ്യൂട്ടർ സിസ്റ്റത്തിനെപോലെ തന്നെയും അനിയന്ത്രിതമായ രീതിയിലുള്ള ക്ലയന്റുകളുടെ എണ്ണം ക്ലൌഡ് കമ്പ്യൂട്ടറുകളുടെ പ്രവർത്തനത്തെയും തടസ്സപ്പെടുത്തുവാനിടയുണ്ട്.
അത് മൂലം ക്ലയന്റ് കമ്പ്യുട്ടിംഗ് സിസ്റ്റത്തിലെ സെർവറുകളിൽ സൂക്ഷിച്ച് വെച്ചിരിക്കുന്ന ഡാറ്റ നഷ്ടപ്പെടാതിരിക്കുന്നതിനായി ഇതിന്റെയെല്ലാം കോപ്പികൾ ക്ലൌഡ് സെർവറുകൾ സൂക്ഷിച്ച് വെക്കുന്നു.
ഈ പ്രോസസിനെ redundancy എന്ന പേരിലറിയപ്പെടുന്നു.
( RAID ൽ ഉപയോഗിക്കുന്ന സാങ്കേതിക വിദ്യയാണ് ഇവിടെയും ഉപയോഗിക്കുന്നത്)  ക്ലൌഡ് കമ്പ്യൂട്ടിംഗ് അനിയന്ത്രിതമായ സാധ്യതകളാണ് ഉപയോക്താക്കൾക്കായി തുറന്നിടുന്നത്.
മിഡിൽ വെയറുകളുടെ സഹായത്തോടെ ഒരു സാധാരണ കമ്പ്യൂട്ടറിനുള്ളീൽ ചെയ്യാവുന്ന എല്ലാ പ്രവർത്തികളും ക്ലൊഡ് കമ്പ്യൂട്ടറിനുള്ളിൽ സാധ്യമാണ്.
ഒരു യൂസർക്ക് ഇന്റർനെറ്റുമായി കണക്റ്റ് ചെയ്തിരിക്കുന്ന ഒരു ഇന്റർഫെയ്സുപയോഗിച്ച് എവിടെ നിന്ന് വേണമെങ്കിലും തങ്ങളുടെ ആപ്ലിക്കേഷനുകൾ സ്വീകരിക്കാനായി കഴിയുന്നു.
ഹാർഡ്‌വെയറിന്റെയും സോഫ്റ്റ്‌വെയറുകളുടെയും ചെലവ് ഗണ്യമായി കുറക്കുവാൻ ക്ലൌഡ് കമ്പ്യൂട്ടിംഗ് വഴി സാധിക്കുന്നു.
ആപ്ലിക്കേഷനുകൾ പ്രവർത്തിക്കുന്നതിനായി ഉന്നതപ്രവർത്തനശേഷിയുള്ള കമ്പ്യൂട്ടർ സിസ്റ്റങ്ങളുടെ ആവശ്യമില്ല.
ക്ലൌഡ് കമ്പ്യൂട്ടർ സിസ്റ്റം പ്രവർത്തിക്കാനായി ആകെ ആവശ്യമുള്ളത് ഇവ സ്വീകരിക്കാൻ കഴിയുന്ന ഒരു കമ്പ്യൂട്ടർ സിസ്റ്റം ടെർമിനൽ മാത്രമാണ്.
ഈ കമ്പ്യൂട്ടർ സിസ്റ്റം ടെർമിനലിൽ ഔട്ട് പുട് ഡിവൈസ്( മോണിറ്റർ), ഒരു ഇൻപുട് ഡിവൈസ്( കീബോർഡുകളും, മൌസുകളും), ക്ലൌഡ് കമ്പ്യൂട്ടറുമായി ബന്ധപ്പെടുത്തുന്നതിനു വേണ്ട മിഡിൽ വെയറുകൾ പ്രവർത്തിക്കാനാവശ്യമായ പ്രോസസിംഗ് പവറും മാത്രമായിരിക്കും.
ഹാർഡ് ഡിസ്കുകളുടെ ആവശ്യം ക്ലൌഡ് കമ്പ്യൂടിംഗ് സിസ്റ്റവുമായി ബന്ധപെടുത്തിയിരിക്കുന്ന ഒരു ക്ലയന്റിനു ആവശ്യം വരുന്നില്ല.
ഇതിനുള്ള കാരണം എല്ലാ വിവരങ്ങളും സുക്ഷിക്കപ്പെടുന്നത് ക്ലൌഡ് കമ്പ്യൂട്ടിംഗ് സിസ്റ്റത്തിന്റെ സെർവറുകളിലാണ് എന്നുള്ളത് കൊണ്ടാണ്.
ക്ലൗസ് മാൻ ഇംഗ്ലീഷ് വിലാസം https://ml.wikipedia.org/wiki/Klaus_Mann
ക്ലൗസ്  ഹെയ്ൻറിച്ച് തോമസ് മാൻ (1906 നവംബർ 18 - 21 മേയ് 1949) ഒരു ജർമ്മൻ എഴുത്തുകാരനായിരുന്നു.
ക്ലൗസ് മാൻ മ്യൂണിക്കിൽ, ജർമ്മൻ എഴുത്തുകാരൻ തോമസ് മാന്റെയും ഭാര്യ കാറ്റിയാ പ്രിങ്ഷെയിമിന്റെയും മകനായി ജനിച്ചു.
അദ്ദേഹത്തിന്റെ പിതാവ് ഒരു ലൂഥറൻ ആയിട്ടാണ് ജ്ഞാനസ്നാനം നടത്തിയത്.
അദ്ദേഹത്തിന്റെ അമ്മ മതേതര യഹൂദ കുടുംബത്തിൽ നിന്നുള്ളതായിരുന്നു.
1924 -ൽ ചെറുകഥകൾ എഴുതിത്തുടങ്ങി.
അടുത്ത വർഷം ബർലിൻ ദിനപത്രത്തിന്റെ നാടക നിരൂപകനായി.
അദ്ദേഹത്തിന്റെ ആദ്യ സാഹിത്യ കൃതികൾ 1925 -ൽ പ്രസിദ്ധീകരിച്ചു.
മാന്റെ ആദ്യകാല ജീവിതം അസ്വസ്ഥമായിരുന്നു.
അദ്ദേഹത്തിന്റെ സ്വവർഗാനുരാഗം പലപ്പോഴും മതഭ്രാന്തിന്റെ ലക്ഷ്യമായി മാറി.
എന്നാൽ തന്റെ പിതാവുമായി ഒരു പ്രയാസകരമായ ബന്ധം ആയിരുന്നു അദ്ദേഹത്തിന് ഉണ്ടായിരുന്നത്.
നിരവധി സ്കൂളുകളിൽ കുറച്ചു കാലം മാത്രമേ പഠനം തുടരാൻ കഴിഞ്ഞുള്ളൂ.
ഒരു വർഷം മാത്രം പ്രായകുറവുള്ള സഹോദരി എറിക മാനിനൊപ്പം ലോകത്തെമ്പാടും സഞ്ചരിച്ചു.
1927- ൽ അമേരിക്ക സന്ദർശിക്കുകയും, 1929- ൽ ഒരു സഹകരണ യാത്രാവിവരണം ആയി പ്രസിദ്ധീകരിച്ച ഉപന്യാസങ്ങളിൽ അത് റിപ്പോർട്ടു ചെയ്യുകയും ചെയ്തിരുന്നു.
തിരഞ്ഞെടുത്ത ഗ്രന്ഥസൂചി Klaus Mann's tomb Der fromme Tanz , 1925 Anja und Esther , 1925 Revue zu Vieren , 1927 Alexander, Roman der Utopie , 1929 Kind dieser Zeit , 1932 Treffpunkt im Unendlichen , 1932 Journey into Freedom , 1934 Symphonie Pathétique , 1935 Mephisto , 1936 Vergittertes Fenster , 1937 Der Vulkan , 1939 The Turning Point , 1942 André Gide and the Crisis of Modern Thought , 1943 ഇതും കാണുക Dohm–Mann family tree Exilliteratur അവലംബം കൂടുതൽ വായനയ്ക്ക് Juliane Schicker. 'Decision. A Review of Free Culture' – Eine Zeitschrift zwischen Literatur und Tagespolitik.
München: Grin, 2008.
ISBN 978-3-638-87068-9 James Robert Keller.
The Role of Political and Sexual Identity in the Works of Klaus Mann .
New York: Peter Lang, 2001.
ISBN 0-8204-4906-7 Hauck, Gerald Günter.
Reluctant Immigrants: Klaus and Erika Mann In American Exile, 1936-1945 .
Huneke, Samuel Clowes. ' The Reception of Homosexuality in Klaus Mann's Weimar Era Work .
' Monatshefte für deutschsprachige Literatur und Kultur.
105, No. 1, Spring 2013.
86-100.